S'emplega muito en os paises celtas, en especial en Irlanda, pero no ye exclusivo d'estos países ni totas as referencias más antigas provienen d'o mundo celta. Lo trobamos ya en os gravatos megaliticos de New Grange (Irlanda), anteriors a os celtas; pero tamién bi'n ha representacions antigas fuera d'Irlanda, como en os baxiellos minoicos de Creta, monedas de Licia, monedas d'a colonia griega de Siracusa en Secilia, y atras representacions antigas en las rechions anatolicas de Pamfilia y Pisidia. En a Peninsula Iberica ya trobamos o simbolo en culturas antigas, como a cultura castrexa de Galicia y a cultura celtiberica.